EkBass/fiwiki-20250220-pages-articles huggingface dataset:
Oscar Heine

Oscar Heine (ent. Oskar Heinonen, Oskari Juhola-Friisi; 15. maaliskuuta 1854 VähäraumaOscar Heine syntyi joko Juholan tilalla (Juholankuja 3) tai Friisin tilalla (Langintie 5). – 5. elokuuta 1911 Pori) oli porilainen merikapteeni, laivanvarustaja ja liikemies. Hän oli yksi Porin suurimmista laivanvarustajista ja rakennutti monta arvokasta rakennusta Poriin. Hän avioitui Edith Sofia Vilhelmina Gyllenbergin kanssa. Perheeseen syntyi kolme lasta, poika ja kaksi tyttöä. Hän muutti nimeänsä kaksi kertaa ja lähti merille 15-vuotiaana. Hän on rakennuttanut Heinen talon ja Heinen näköalahuvilan Uniluotoon. == Huomautukset == ==Lähteet== Luokka:Suomalaiset merikapteenit Luokka:Suomalaiset laivanvarustajat Luokka:Suomalaiset liikemiehet Luokka:Vuonna 1854 syntyneet Luokka:Vuonna 1911 kuolleet
Unikankareen kumpu

Unikankareen kumpu (ruots. Sömnens kulle) on Turussa Varsinais-Suomessa sijaitseva kumpare, jonka päälle on rakennettu Suomen kansallispyhäkkö, Turun tuomiokirkko. Kumpu on saanut nimensä jo keskiajalla siitä, että se toimi myös hautapaikkana, kun Turun tuomiokirkon lattian alle haudattiin vainajia. Noin 5 000 vainajaa on haudattu tuomiokirkon alle. On myös arveltu, että nimen elementti "uni" voisi viitata myös jonkinlaiseen rajamerkkiin. Näin ollen kyseessä olisi jokin hyvin vanha raja. Myös muun muassa Alastarolla ja Somerolla tunnetaan Unikankare -nimiset paikat. == Lähteet == Luokka:Turun mäet Luokka:Turun tuomiokirkko
Suomen Madridin-suurlähetystö

Suomen Madridin-suurlähetystö () on Suomen ulkomainen edustusto Espanjan pääkaupungissa Madridissä. Suomi avasi diplomaattiset suhteet Espanjan kanssa 26. helmikuuta 1918. Suomea edusti aluksi asianhoitaja, sitten konsuli. Vuodesta 1957 lähtien Suomella on ollut suurlähettiläs Madridissa. Edustustoa on syyskuusta 2021 lähtien johtanut suurlähettiläs Sari Rautio. == Katso myös == *Luettelo Suomen diplomaattisista edustajista Euroopassa == Lähteet == == Aiheesta muualla== * Suomi ulkomailla: Espanja (finlandabroad.fi) * Suomen edustustot ulkomailla (um.fi) Madrid Luokka:Madridin rakennukset ja rakennelmat
Ulf Lindholm

Ulf Roland Lindholm (s. 12. maaliskuuta 1946 Helsinki) on suomalainen entinen jääkiekkoilija, joka edusti HIFK:n riveissä puolustajan sekä hyökkääjän pelipaikalla vuosina 1961–1968. "Uffe" Lindholm on nuorin SM-sarjassa pelannut. Lindholm oli mukana nostamassa IFK:ta takaisin mestaruussarjaan kun se kohtasi Töölön Vesan helmikuussa 1967.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 417) ==Lähteet== Luokka:Vuonna 1946 syntyneet Luokka:Suomalaiset jääkiekkoilijat Luokka:Elävät henkilöt
Pia Jardi

Pia Jardi (o.s. Rahikka; s. 1964/5) on suomalainen islamilainen aktivisti.Satu Vasantola, Helsinkiin suurmoskeijaa ajava Pia Jardi oli aikoinaan punkkari ja teiniäiti – nyt mies on hänestä perheen pää ja huivittomuus syntiä Helsingin Sanomat 1.10.2017, viitattu 13.8.2023 Jardi sai lapsen 17-vuotiaana. Hän tapasi 20-vuotiaana marokkolaissyntyisen Abdessalam Jardin. Tuohon aikaan Pia Jardi työskenteli mainostoimistossa ja oli kahden lapsen yksinhuoltajaäiti. Pariskunnan avioliitto vahvistettiin kesällä 1986 tuomarin edessä Casablancassa. Jardi oli vielä tuolloin kristitty, mutta kääntyi islamiin muutama kuukausi myöhemmin. Muslimiaktivistina toimimisen hän aloitti auttamalla islamilaisten hautajaisten järjestelyssä. Jardi on toiminut muun muassa Suomen Muslimifoorumin pääsihteerinäHanna Antila, Islamilaiset yhdyskunnat ja järjestöt vetoavat hallitukseen rasismin kitkemiseksi – ”Islam ja muslimit ovat olleet vapaata riistaa”, sanoo Muslimifoorumin pääsihteeri Pia Jardi Kirkko ja kaupunki 17.7.2023, viitattu 13.8.2023, Suomen musliminaiset ry:n puheenjohtajanaTuija Pyhäranta, Pia Jardi: "Uustakapajuisuus" estää naisten oikeuksien toteutumista Kotimaa 9.2.2015, viitattu 13.8.2023, Suomen islamilaisen neuvoston varapuheenjohtajana ja European Forum for Muslim Womenin hallituksen jäsenenä. Maaliskuussa 2021 Jardi valittiin ensimmäisenä naisena Uskot-foorumin puheenjohtajaksi. Hän oli toiminut Uskot-foorumissa sen perustamisesta lähtien ja ollut sen varapuheenjohtajana kaksi puheenjohtajaksi valitsemistaan edeltänyttä vuotta.Pauli Juusela, Kolme naista johtaa USKOT-foorumia – uutena puheenjohtajana aloittaa muslimi Pia Jardi: ”Ulkopuolelta piirretään kuvaa, että islamissa nainen ei voi olla omaehtoinen toimija” Kirkko ja kaupunki 11.3.2021, viitattu 13.8.2023 Vuonna 2023 Jardia seurasi Uskot-foorumin puheenjohtajana Heikki Huttunen.USKOT-foorumin uusi puheenjohtaja isä Heikki Huttunen: ”Positiivinen uskonnonvapaus on lähtökohtana vaikuttamistyössämme” USKOT-foorumi ry, viitattu 13.8.2023 Jardi on työskennellyt Suomessa sosiaaliohjaajana. Osan ajasta hän on asunut toisessa kotimaassaan Marokossa. Jardi nousi julkisuuteen Helsingin suurmoskeijahankkeen tiimoilta. Hän oli järjestelemässä hanketta puolisonsa Abdessalam Jardin, imaami Anas Hajjarin ja entisen suurlähettiläs Ilari Rantakarin kanssa. Pia Jardi totesi, että suurmoskeija voisi yhdistää eri maista kotoisin olevia sunnimuslimeita eri yhdyskunnista. Hänen mukaansa moskeijan yhteyteen suunnitellusta monitoimikeskuksesta voisi olla apua kotoutumisessa ja kohtaamispaikan tarjoamisessa kotiin jääneille naisille. Jardi on nimennyt länsimaisen musliminaisen esikuvaksi Muhammadin ensimmäisen vaimon Khadijan. == Lähteet == Luokka:Suomalaiset kansalaisaktivistit Luokka:Islam Suomessa Luokka:1960-luvulla syntyneet Luokka:Elävät henkilöt
M/S Aurora (1971)

M/S Aurora oli suomalainen vuonna 1971 rakennettu moottorirahtilaiva. Laivan tilaaja oli Suomen Höyrylaiva Osakeyhtiö ja se asetettiin valmistuttuaan Suomen Etelä-Amerikan linjalle.Äänimeri-sivusto : Effoa : Aurora Vuodesta 1985 laiva oli panamalaisen Novashire Shipping Inc.-varustamon omistuksessa nimellä M/S Bruma I, vuodesta 1992 se oli bangkokilaisen Jutha Maritime Public Co Ltd- varustamon omistuksessa nimellä M/S Jutha Nattaka ja viimeksi vuodesta 1995 se oli Saint Vincent ja Grenadiinit-saarivaltion Kingstownissa toimineen Hyperion Nav Corpin omistuksessa nimellä M/S Nattaka. Laiva romutettiin toukokuussa 1996 Mumbaissa. Laiva rakennettiin Smith's Dock Company Ltdin telakalla Middlesbroughssa Englannissa. Laivan pituus oli 159,76 metriä, leveys 22,06 metriä ja syväys 9,17 metriä. Kuollut paino oli 11 700 tonnia. Laivassa oli kaksi Sulzer-dieselmoottorin teholtaan 14 850 hevosvoimaa. Suurin nopeus oli noin 19 solmua. Seitsemästä laivan ruumasta kolme oli jäähdytysruumia. == Lähteet == Luokka:Rahtilaivat
Nuoren Voiman Liitto 3/1969

Nuoren Voiman Liitto 3/1969 on vuonna 1969 julkaistu EP-levy. == Kappaleet == A-puoli # Tiitta Sipponen & The Saturdists: "Joutsenlampi" (Pjotr Tšaikovski, sov. Erkki Sipponen) # Tiitta Sipponen & The Saturdists: "Fallen Rain" (säv. & san. trad, sov. Erkki Sipponen) # Those Lovely Hula Hands: "Anyday Now" (Majava M. S. K., Majava T. K.) # Those Lovely Hula Hands: "Oma nainen" (Majava M. S. K., Majava T. K.) # Soosi ja Muusi: "A niinkuin Aaron" (Soosi ja Muusi) B-puoli # Suomen Talvisota 1939–1940: "Vihreä Valta" – 2.20 (säv. Somerjoki, san. Numminen) # Suomen Talvisota 1939–1940: "Talvisota-rock" – 1.25 (säv. Ojanen, san. Laine) # Suomen Talvisota 1939–1940: "Kekkonen-rock" – 1.58 (säv. Ojanen, san. Laine) # Suomen Talvisota 1939–1940: "Mielitauti-rock" – 1.46 (säv. Somerjoki, san. Numminen) # Suomen Talvisota 1939–1940: "Tehtaan Vahtimestarit" – 1.21 (säv. ja san. Numminen) == Kokoonpanot == === Tiitta Sipponen & The Saturdists === * Tiitta Sipponen, laulu * Erkki Sipponen, piano * Timo Kettula, huilu, alttosaksofoni * Kari Oksanen, tenorisaksofoni * Jarmo Ahlgren, trumpetti * Matti Tuomela, trumpetti * Jarmo Vanninen, kitara * Petri Lehikoinen, basso * Pekka Jokinen, rummut * Tuija Lahtinen, laulukuoro * Merja Rytkönen, laulukuoro * Sinikka Hokkanen, laulukuoro * Elisa Haapanen, laulukuoro * Soosi ja Muusi, puhekuoro === Suomen Talvisota 1939-1940 === * Rauli "Badding" Somerjoki, laulu * Rauli "Pole" Ojanen, laulu, kitara * M. A. Numminen, laulu * Heikki Kasari, saksofoni * Tommi Parko, saksofoni * Pentti Aho, kitara * Arto "Mamba" Koskinen, piano, urut * Kicke Bergholm, basso * Matti Oiling, rummut * Those Lovely Hula Hands ja Piija Linnilä, laulukuoro Luokka:Suomalaiset albumit Luokka:1969 Luokka:Rauli Badding Somerjoki Luokka:M. A. Nummisen albumit
Marija Zankovetska

Marija Zankovetska, , s. Adasovska, avioliiton kautta: H’lystova, (4. elokuuta 1854 Zanky, Tšernihivin alue – 4. lokakuuta 1934 Kiova, Ukrainan SNT) oli ukrainalainen näyttelijä, laulaja ja teatteriaktivisti. Zankovetska kävi yksityistä koulua Tšernihivissä. Hän avioitui nuorena ratsuväenupseeri Nikolai H’lystovin kanssa ja asui 1881–1882 Suomenlinnassa, jonne H’lystov sai siirron.Are there photos of this woman in the museum? Kysy museolta. Viitattu 13.8.2023 Sinä aikana hän opiskeli laulua Helsingin konservatoriossa, mutta laulajanuralle ei ääni kantanutBoris Burda, Maria Zankovetska from the Chernihiv region, Roots and wings with Boris Burda. Viitattu 13.8.2023 . Hän debytoi 1882 näyttelijänä Ivan Kotljarevskyin näytelmässä Natalka Poltavka Marko Kropyvnytskyin seurueessa. Tuotanto merkitsi vuoden 1876 Emsin ukaasilla tukahdutetun Ukrainan ammattimaisen teatterin uudelleensyntymistä. Zankovetska esiintyi useiden ukrainalaisten teatteriseurueiden keskeisenä näyttelijänä vuosina 1882–1922. Venäjän näyttämötyöntekijöiden kongressissa 1897 hän vaati Ukrainan teatterin sensuroinnin lopettamista. Vuosina 1909–1915 hän ohjasi harrastelijaryhmiä Nižynissä ja Krolevetsissa. Hän esiintyi näyttämöllä viimeisen kerran Kiovassa 1922, ja samana vuonna perustettiin hänen nimeään kantava teatteri Zankovetskan teatteri. Zankovetska näytteli teatterissa yli 30 roolissa ja myös kahdessa elokuvassa, Natalka Poltavka (1910) ja Ostap Bandura (1923). Hän kirjoitti muistelmat, ja Kiovassa on julkaistu hänen elämäkertojaan (1950, 1953, 1982). Hänen muistoaan kunnioittava museo perustettiin 1964 Zankyyn. ==Lähteet== ==Aiheesta muualla== Luokka:Ukrainalaiset näyttelijät Luokka:Vuonna 1854 syntyneet Luokka:Vuonna 1934 kuolleet
Trifosgeeni

Trifosgeeni (C3Cl6O3) on karbonaattiestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. == Ominaisuudet, valmistus ja käyttö == Huoneenlämpötilassa trifosgeeni on valkoista kiteistä ainetta. Yhdiste hydrolysoituu veden vaikutuksesta ja reagoi alkoholien kanssa karbonaateiksi ja amiinien kanssa karbamaateiksi. Aine liukenee useisiin orgaanisiin liuottimiin, esimerkiksi tetrahydrofuraaniin, dietyylieetteriin, etyyliasetaattiin ja kloroformiin. Voimakkaasti kuumennettaessa trifosgeeni hajoaa fosgeeniksi ja difosgeeniksi.Thomas T. Tidwell: "Dimethyl Sulfoxide–Triphosgene", teoksessa Encyclopedia of Reagents for Organic Synthesis (e-EROS), John Wiley & Sons, New York, 2001. Teoksen verkkoversio Viitattu 13.8.2023. Trifosgeenia valmistetaan dimetyylikarbonaatin ja kloorin fotokemiallisella reaktiolla. Trifosgeenia käytetään fosgeenin sijaan useissa reaktioissa, koska se on kiinteänä fosgeenia helpompaa käsitellä. Yhdiste reagoi alkoholien kanssa pyridiinin katalysoimana alkyyliklorideiksi. Dimetyylisulfoksidin ja trifosgeenin seos on hyödyllinen hapetin alkoholien hapettamiseen aldehydeiksi. Muita reaktioita, joissa trifosgeenia voidaan käyttää, ovat esimerkiksi karbonaattien, karbamaattien, klooriformiaattien, happokloridien ja heterosyklisten yhdisteiden valmistus. == Lähteet == Luokka:Esterit
John F. Larchet

John Francis Larchet (13. heinäkuuta 1884 Dublin – 10. elokuuta 1967) oli irlantilainen säveltäjä.John F. Larchet Contemporary Music Centre, viitattu 13.8.2023Who was John F. Larchet? Blackwater Valley Opera Festival, viitattu 13.8.2023 Larchet opiskeli Trinity Collegessa ja Royal Irish Academy of Musicissa. Hänen opettajiinsa kuului Michele Esposito. Larchet sai musiikin kandidaatin arvon vuonna 1915 ja musiikin tohtorin arvon vuonna 1917. Hän toimi Abbey Theatren musiikkijohtajana vuosina 1907–1934. Hän oli Royal Irish Academy of Musicin harmonian ja kontrapunktin professori vuosina 1920–1955 sekä University College Dublinin musiikkiprofessori vuosina 1921–1958. Larchetin johdolla opiskelivat muiden muassa Michael Bowles, Frederick May, Walter Beckett, Joan Trimble, Brian Boydell, T. C. Kelly, Havelock Nelson, Gerard Victory ja Seóirse Bodley. Larchet sai moniin teoksiinsa vaikutteita irlantilaisesta kansanmusiikista. Hänen tuotantoonsa kuuluu kuoro- ja muita vokaaliteoksia sekä orkesterimusiikkia. Hän teki myös sovituksia. Larchetin vuoden 1954 sovitus Irlannin kansallislaulusta (Amhrán na bhFiann) on yhä virallisissa yhteyksissä käytettävä versio. == Lähteet == Luokka:Irlantilaiset säveltäjät Luokka:Vuonna 1884 syntyneet Luokka:Vuonna 1967 kuolleet
Evald Rygh

Evald Rygh (26. toukokuuta 1842 Verdal – 9. toukokuuta 1913 Kristiania) oli norjalainen juristi, liikemies ja Høyren poliitikko. Hän istui suurkäräjillä vuosina 1892–1894 ja toimi Norjan valtiovarainminsiterinä 1889–1891. ==Lähteet== ==Aiheesta muualla== Luokka:Norjan valtiovarainministerit Luokka:Norjalaiset juristit Luokka:Vuonna 1842 syntyneet Luokka:Vuonna 1913 kuolleet
Suomen Méxicon-suurlähetystö

Suomen Méxicon-suurlähetystö () on Suomen ulkomainen edustusto Meksikon pääkaupungissa Méxicossa (Mexico Cityssä). Edustustoa on johtanut suurlähettiläs Päivi Pohjanheimo syyskuusta 2019 elokuuhun 2023 saakka. Syyskuussa 2023 suurlähettiläänä aloittaa Ari Mäki. Meksikon suurlähettiläällä on perinteisesti ollut useita sivuakkredointeja pienempiin Väli-Amerikan maihin. Meksiko tunnusti Suomen itsenäisyyden heinäkuussa 1920. Diplomaattiset suhteet maiden välillä astuivat voimaan 12. toukokuuta 1937. Suomen suurlähettiläs oli aluksi sivuakkredoitu Suomen Washingtonin-suurlähetystöstä (1949-). Myöhemmin perustettiin suurlähetystö Méxicoon. == Katso myös == *Luettelo Suomen diplomaattisista edustajista Pohjois-Amerikassa == Lähteet == == Aiheesta muualla == * Suomi ulkomailla: Meksiko (finlandabroad.fi) * Suomen edustustot ulkomailla (um.fi) México Luokka:Méxicon rakennukset ja rakennelmat
Bernhard Steckmest

Bernhard Steckmest (15. helmikuuta 1846 Hampuri – 20. syyskuuta 1926 Oslo) oli saksalaissyntyinen Norjassa vaikuttanut arkkitehti. Hän muutti Kristianiaan (nyk. Oslo) vuonna 1866, ja toimi aluksi muun muassa Paul Duen apulaisena. Tämän kanssa hän perusti vuonna 1870 yhteisen toimiston, jota hän vuodesta 1890 jatkoi yksin. ==Töitä== Akersgata 18 Oslo Athenaum.jpg|Akersgata 18: Athenæum (yhdessä Paul Duen kanssa, 1883). Det engelske kvarter, Oslo - Riksantikvaren-T001 01 0950.jpg|Solli plassin vieressä sijainnut Det engelske kvarter (yhdesä Paul Duen kanssa, 1886). Rakennus purettiin vuonna 1964. St edmunds church oslo.jpg|Møllergata 30: Pyhän Edmundin kirkko (yhdessä Paul Duen kanssa, 1884). ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1846 syntyneet Luokka:Vuonna 1926 kuolleet
Suomen Ottawan-suurlähetystö

Suomen Ottawan-suurlähetystö () on Suomen ulkomainen edustusto Kanadan pääkaupungissa Ottawassa. Edustustoa on kesäkuusta 2019 elokuuhun 2023 saakka johtanut suurlähettiläs Roy Eriksson. Syyskuussa 2023 suurlähettiläänä aloittaa Jari Vilén. Kanadan ystävyyssuhteet Suomeen käynnistyivät huomattavasti ennen Suomen itsenäistymistä, jo Suomen ollessa Ruotsin kuningaskunnan osa ja sittemmin autonominen suuriruhtinaskunta Venäjän keisarikunnassa. Osana ensimmäisen maailmansodan liittoutuneiden maiden kantaa, Kanada tunnusti Suomen itsenäisyyden Pariisissa 3. toukokuuta 1919. Toisen maailmansodan aikana suhteet viilenivät (1941-), mutta palautettiin 1947. Kanadan suhteiden hoitamisen tehostamiseksi Ottawan-edustusto nostettiin suurlähetystöksi 1960. == Katso myös == *Luettelo Suomen diplomaattisista edustajista Pohjois-Amerikassa == Lähteet == == Aiheesta muualla == * Suomi ulkomailla: Kanada (finlandabroad.fi) * Suomen edustustot ulkomailla (um.fi) Ottawa Luokka:Ottawan rakennukset ja rakennelmat
Kristian Viding

Kristian Viding (s. 1980/1 Helsinki) on suomalainen kansalaisvaikuttaja.Kristian Viding: Asetun ehdolle Suomen Sisun seuraavaksi puheenjohtajaksi Suomen Sisu 9.10.2019, viitattu 13.8.2023 Hän asettui ehdolle Suomen Sisun puheenjohtajaksi syksyllä 2022Kristian Viding: Asetun ehdolle Suomen Sisun seuraavaksi puheenjohtajaksi Suomen Sisu 1.11.2022, viitattu 13.8.2023 ja tuli valituksi.Käräjät Suomen Sisu, viitattu 13.8.2023 Viding on toiminut myös Suomen Sisun Uudenmaan piiripäällikkönä ja järjestön esikunnassa valistusjohtajana.Kansakunnan ajattelu on sen kielessä – Kristian Vidingin puhe suomalaisuuden päivänä 2020 Suomen Sisu 12.5.2020, viitattu 13.8.2023 Lisäksi hän on istunut Kiuas Kustannuksen hallituksessa. Viding on työskennellyt taksiyrittäjänä ja luonnehtinut itseään liberaaliksi oikeistolaiseksi. Hän oli ehdolla Suomen Sisun puheenjohtajaksi jo vuonna 2019. Viding liittyi vuonna 2007 kokoomukseen ja ryhtyi Wille Rydmanin aktiiviseksi tukijaksi. Hän oli Rydmanin tukija myös tämän tullessa valituksi Kokoomusnuorten puheenjohtajaksi vuonna 2010. Viding on kuvannut valinnan muuttaneen nuorisojärjestön suuntaa hänelle mieluisasti oikeistolaisemmaksi. Suomen Sisussa Viding eteni järjestön sisäiseksi tiedotus- ja viestintävastaavaksi.Mikael Vehkaoja, Suomen Sisun kokoomuslainen tiedottaja: ”Tiedän useita, jotka ovat kokoomuksessa mukana.” Seura 21.6.2017, viitattu 13.8.2023 Kokoomuksen jälkeen Viding on vaikuttanut perussuomalaisissa.Lilja Hannila, Suomen Sisu piti tapaamisen PS:n puoluekokouksessa Iltalehti 13.8.2023, viitattu 13.8.2023 == Lähteet == Luokka:Suomalaiset kansalaisaktivistit Luokka:Suomen Sisun puheenjohtajat Luokka:1980-luvulla syntyneet Luokka:Elävät henkilöt
Jevhen Kornijtšuk

Jevhen Volodymyrovytš Kornijtšuk (; s. 18. lokakuuta 1966 Vinnytsja) on ukrainalainen poliitikko, ja diplomaatti, joka on vuodesta 2020 lähtien toiminut Ukrainan Israelin-suurlähettiläänä. Aikaisemmin hän on toiminut kansanedustajana ja varaoikeusministerinä. Kornijtšuk valmistui vuonna 1987 Minskin ylemmästä sotilaspoliittisesta oppilaitoksesta, minkä jälkeen hän palveli asevoimissa vuosina 1987–1992. Vuonna 1996 hän valmistui Kiovan kansallisesta yliopistosta lakimieheksi, ja vuonna 1998 hän suoritti Texasin Southern Methodist Universityssä maisterintutkinnon pääaineenaan kansainvälinen oikeus. Vuosina 1992–1993 Kornijtšuk työskenteli konsulttina Ukrainan oikeusministeriössä. Vuosina 1993–1998 hän toimi Ukrainan varakonsulina New Yorkissa. Vuosina 1997–1998 hän toimi Teksasin pohjoisen tuomiopiirin liittovaltion tuomioistuimen tuomarin sihteerinä. Vuosina 1998–2000 hän toimi Ukrainan ulkoasiainministeriössä neuvonantajana osaamisalueenaan suhteet Yhdysvaltain ja Kanadan kanssa. Vuonna 2005 Kornijtšuk valittiin Ukrainan sosiaalidemokraattisen puolueen Kiovan paikallisjärjestön johtajaksi. Vuoden 2006 parlamenttivaaleissa hänet valittiin Ukrainan parlamenttiin Verh’ovna Radaan Julija Tymošenkon ryhmittymän listan 113:ntena ehdokkaana. Hän erosi parlamentista kesäkuussa, mutta tuli valituksi parlamenttiin uudelleen saman vuoden vaaleissa marraskuussa Julija Tymošenkon ryhmittymän listan kymmenentenä ehdokkaana. Toukokuussa 2008 hän erosi jälleen parlamentista. Vuosina 2007–2010 hän toimi varaoikeusministerinä. Toukokuussa 2008 Venäjän ulkoasiainministeriö kielsi Kornijtšukin pääsyn Venäjälle. Joulukuussa 2010 Ukrainan syyttäjänvirasto ratsasi sosiaalidemokraattisen puolueen puoluetoimiston. Kornijtšuk vangittiin epäiltynä korruptiosta varaulkoministeriytensä aikana. Helmikuussa 2011 hänet vapautettiin asetettiin maastapoistumiskieltoon. Euroopan ihmisoikeustuomioistuimen vuonna 2018 antaman nojalla Kornijtšukin pidätys todettiin Euroopan ihmisoikeussopimuksen 5 artiklan vastaiseksi, ja Ukrainan valtio määrättiin maksaman hänelle 6500 eura korvauksia. Syyskuussa 2020 Ukrainan presidentti Volodymyr Zelenskyi nimitti Kornijtšukin Ukrainan Israelin-suurlähettilääksi. == Lähteet == Luokka:Vuonna 1966 syntyneet Luokka:Elävät henkilöt Luokka:Ukrainalaiset poliitikot Luokka:Ukrainalaiset diplomaatit
Nykroppa

Nykroppa on taajama Filipstadin kunnassa Ruotsin Värmlannin läänissä. Se sijaitsee 13 kilometriä kaakkoon keskustaajama Filipstadista. Vuoden 2020 väestönlaskennassa siellä oli 725 asukasta. Nykroppa on vanha ruukkialue, jossa on käsitelty rautaa 1500-luvulta alkaen. Se toimi kruununruukkina vuoteen 1622, jolloin omistajaksi tuli muiden muassa Louis De Geer. Vuonna 1714 ainoaksi omistajaksi tuli Claes Linroth, joka yhdisti toiminnan läheisen Storforsin ruukin kanssa. Vuonna 1809 molemmat ruukit osti kreivi C. G. Lövenhielm, ja hänen kuoltuaan 1839 muodostettiin Storfors-yhtiö, josta tuli vuonna 1866 osakeyhtiö. Vuodesta 1909 yhtiön enemmistöomistajana oli Uddeholm- yhtiö, joka uudisti terästehdasta korvaamalla Bessemer-prosessin Siemens- Martin-prosessilla. Vuonna 1918 tehdasyhtiö sulautettiin Uddeholmiin, mutta tehdas jatkoi. Nykroppan tehtaan huippuaikaa oli 1950-luku, mistä alkoi alamäki joka johti tehtaan sulkemiseen vuonna 1973. Tehtaassa työskenteli paljon suomalaisia, kuten muissakin Uddeholm-yhtiön Värmlannin tehtaissa. ==Lähteet== Luokka:Filipstadin kunta Luokka:Ruotsin ruukit Luokka:Ruotsin taajamat
Hubert Parry

Sir Charles Hubert Hastings Parry (27. helmikuuta 1848 Bournemouth – 7. lokakuuta 1918 Rustington) oli brittiläinen säveltäjä, musiikkikirjailija ja musiikkipedagogi. Hän oli merkittävä vaikuttaja englantilaisen musiikin elpymisen taustalla 1800-luvun loppupuolella. Hänet lyötiin ritariksi vuonna 1898, ja hänestä tehtiin baronetti vuonna 1903.Sir Hubert Hastings Parry, Baronet Britannica, viitattu 13.8.2023 Parry opiskeli Eton Collegessa sävellystä ja sai musiikin kandidaatin arvon Oxfordin yliopistosta vuonna 1867. Myöhemmin hän sai opetusta muun muassa pianisti Edward Dannreutherilta. Parryn kuorosävellysten sarja alkoi teoksella Scenes from Prometheus Unbound (1880). Parry sävelsi myös oratoriot Judith (1888), Job (1892) ja King Saul (1894). Vuodelta 1887 on kuorolle ja orkesterille sävelletty Blest Pair of Sirens, ja vuosina 1916–1918 Parry laati teoksen Songs of Farewell. Hänen unisonolaulunsa Jerusalem (1916) William Blaken Miltonin sanoihin nousi lähes epävirallisen toisen kansallislaulun asemaan Isossa-Britanniassa ensimmäisen maailmansodan aikana ja jälkimainingeissa. Parryn muun tuotannon joukossa on viisi sinfoniaa, sinfoniset muunnelmat, urkumusiikkia, motetteja ja monia lauluja. Vuonna 1883 Parry sai nimityksen Oxfordin yliopiston choragukseksi eli festivaaliaikaiseksi kuoronjohtajaksi. Hän liittyi myös Lontoon Royal College of Musicin henkilökuntaan ja nousi sen johtajan asemaan vuonna 1894. Parrysta tuli vuonna 1900 Oxfordin yliopiston musiikin professori. Parry oli myös musiikkikirjailija, jonka kirjallisiin julkaisuihin kuuluvat Studies of Great Composers (1886), The Evolution of the Art of Music (1896), Johann Sebastian Bach (1909) ja Style in Musical Art (1911). == Lähteet == == Aiheesta muualla == * IMSLP: nuotteja Luokka:Brittiläiset säveltäjät Luokka:Brittiläiset musiikkikirjailijat Luokka:Brittiläiset professorit Luokka:Oxfordin yliopiston professorit Luokka:Vuonna 1848 syntyneet Luokka:Vuonna 1918 kuolleet
Uddeholm

Uddeholm on noin 600 asukkaan taajama Hagforsin kunnassa Ruotsin Värmlannin läänin pohjoisosassa. Uddeholmin kylä kasvoi aikoinaan rautaruukin ympärille, josta kehittyi 1950-luvulla suurimmillaan ollut teräs- ja metsäteollisuuskonserni Uddeholm. Sillä oli 1960-luvun alussa 14 500 työntekijää ja tehtaita eri puolilla Värmlantia. Nykyisin tätä teollisuusperinnettä jatkaa Uddeholmissa itävaltalaisen Böhlerin vuonna 1991 ostama työkaluterästehdas Uddeholm AB. ==Lähteet== Luokka:Ruotsin taajamat Luokka:Ruotsin ruukit Luokka:Hagforsin kunta
Qajar-dynastia

Qajar-dynastia (tai qadzar-dynastia) tarkoittaa Iranissa vuosina 1794–1925 hallinnutta šiialaista dynastiaa, jonka hallitsemaa aluetta on kutsuttu Qajar- valtioksi.Axworthy 2013, s. 194 Dynastian taustavoimana olivat kajarit, turkkilaissukuinen heimo, jonka jäsenet olivat yleensä paimentolaisia. == Dynastian synty == Vuonna 1779, kun Moḥammad Karim Khan Zand, Zand-dynastian viimeinen hallitsija oli kuollut, kajarien heimon päällikkö Agha Moḥammad Khan (vallassa 1779–1797) pyrki yhdistämään Iranin valtansa alle. Vuoteen 1794 mennessä hän oli vakiinnuttanut asemansa Georgiassa ja Kaukasuksella, ja vuonna 1796 hänet kruunattiin šaahiksi. Agha Moḥammad salamurhattiin vuonna 1797, minkä jälkeen valtaistuimelle nousi hänen serkkunsa Fatḥ Alī Šah (1797–1834). Tämä hävisi kaksi sotaa Venäjälle (1804–1813 ja 1826–1828) ja menetti sille Georgian, Armenian ja pohjoisen Azerbaidzanin. == Šaahit == Dynastiaan kuuluvia hallitsijoita olivat: * Agha Mohammad Khan Qajar, 1794–1797 * Fath Ali Shah, 1797–1834 * Ali Mirza Qajar, 1834 * Mohammad Shah Qajar, 1834–1848 * Nasser-al-Din Shah, 1848–1896 * Mozzafar-al-Din Shah, 1896–1907 * Mohammad Ali Shah, 1907–1909 * Ahmad Shah Qajar 1909–1925 == Dynastian tuho == Dynastian viimeinen hallitsija Ahmad Shah Qajar, joka nousi valtaistuimelle, ei kyennyt pitämään valtakunnan ohjia käsissään. Ensimmäisessä maailmansodassa (1914–18) Iran joutui Venäjän, Britannian ja Osmanien valtakunnan miehittämäksi. Helmikuussa vuonna 1921 Reza Shah Pahlavi, (hallitsijana 1925–1941) kaappasi vallan itselleen. Ahmad Shah Qajar syrjäytettiin lopullisesti lokakuussa 1925, kun hän oli matkalla Euroopassa. Tämän jälkeen vallassa oli Pahlavien hallitsijasuku. == Qajar-valtion luonne == Qajar-valtio oli tyypillinen heimovaltio siinä, että sen byrokratia oli ohut instituutio, joka liittoutui paikallisten heimojen kanssa ja ohjasi niitä löyhästi edustajiensa välityksellä. Byrokratia keskittyi hovin ympärille. Väestöstä kolmannes tai jopa puolet oli paimentolaisia tai puolipaimentolaisia, jotka karjankasvatuksen ohella viljelivät myös maata. Maakuntien kuvernööreiksi nimettiin heimojohtajia, jotka lähettivät valtiolle tietyn osan kokoamistaan veroista. == Katso myös == * Luettelo Persian kuninkaista == Lähteet == * === Viitteet === Luokka:Iranin historia
Cadillac-sur-Garonne

Cadillac-sur-Garonne on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 13 kilometriä Langonin kaupungista luoteeseen. Cadillac-sur-Garonnen nimi oli 31.12.2022 saakka Cadillac. Cadillac on vuonna 1280 perustettu uusi kaupunki eli bastide. Sen perusti Jean de Grailly Englannin kuningas Henrik III:lle. Vanhoja bastiden linnoituksia on yhä jäljellä, kuten kaksi porttia: vuonna 1315 rakennettu meriportti Porte de la Mer ja kelloportti Porte de l’Horloge. Saint-Martinin kirkko on Gaston III de Foix-Candalen vuonna 1490 perustama kirkko. Se rakennettiin uudelleen vuosina 1541–1544. Kirkon länsijulkisivu ja kellotorni rakennettiin noin vuonna 1865. Cimetière des Oubliés on unohdettujen hautausmaa, joka kuului kaupungin psykiatriselle sairaalalle vuosina 1920-1994. Nykyään se on kunnan hallinnoima, ja siinä on noin 900 hautaa. Yhdellä aukioista on 98 hautaa, joissa lepää ensimmäisen maailmansodan taisteluissa traumatisoituneita veteraaneja. Château du Cadillac on Épernonin ensimmäisen herttuan Jean-Louis de Nogaret de La Valetten vuosina 1598-1634 rakennuttama linna. Hän oli Ranskan kuningas Henrik III:n suuri suosikki. Linna on ranskalaisen arkkitehtuurin esimerkkejä. Linnassa on säilynyt runsas sisustus, erityisesti sen monumentaaliset takat. Lisäksi siellä on lähes 40 historiallista kuvakudosta. Linna on historiallinen muistomerkki. Tiedosto:Cadillac 33 Tour sud-ouest.jpg|Puolustustorni Tiedosto:Cadillac 33 Porte de la Mer 01.jpg|Porte de la Mer Tiedosto:Cadillac 33 Porte de l'Horloge 01.jpg|Porte de l’Horloge Tiedosto:Cadillac 33 Église Saint-Martin 01.jpg|Saint-Martinin kirkko Tiedosto:Cadillac 33 Cimetière Oubliés 01.jpg|Cimetière des Oubliés Tiedosto:Château des ducs d'épernons - Cadillac.jpg |Château du Cadillac ==Lähteet== ==Aiheesta muualla== Luokka:Gironden kunnat
Cadillac (täsmennyssivu)

Cadillac voi tarkoittaa seuraavia: == Ajoneuvot == Cadillac, yhdysvaltalainen automerkki == Maantiede == * Cadillac-en-Fronsadais, kunta Gironden departementissa Ranskassa * Cadillac-sur-Garonne, (31.12.2022 saakka Cadillac), kunta Gironden departementissa Ranskassa
Maantiepyöräilyn maailmanmestaruuskilpailut 2022

Maantiepyöräilyn maailmanmestaruuskilpailut 2022 olivat järjestyksessään 95. maantiepyöräilyn maailmanmestaruuskilpailut. Ne järjestettiin 18.–25. syyskuuta 2022 Wollongongissa, Australiassa. == Mitalistit == === Elite === Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet Maantieajo 6h 16' 08" + 2' 21" + 2' 21" Aika-ajo 40' 02.78" + 2.95" + 9.16" Naiset Naiset Naiset Naiset Naiset Naiset Naiset Maantieajo 4h 24' 25" + 1" + 1" Aika-ajo 44' 28.60" + 12.73" + 41.68" Sekakilpailut Sekakilpailut Sekakilpailut Sekakilpailut Sekakilpailut Sekakilpailut Sekakilpailut Sekaviesti Stefan Bissegger Elise Chabbey Nicole Koller Stefan Küng Marlen Reusser Mauro Schmid 33' 47.17" Edoardo Affini Elena Cecchini Filippo Ganna Vittoria Guazzini Elisa Longo Borghini Matteo Sobrero + 2.92" Georgia Baker Luke Durbridge Alexandra Manly Michael Matthews Luke Plapp Sarah Roy + 38.40" === Alle 23-vuotiaat === Laji Kultaa Kultaa Hopeaa Hopeaa Pronssia Pronssia Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Maantieajo 3h 57' 08" + 1" + 3" Aika-ajo 34' 13.40" + 16.34" + 24.16" Naiset alle 23-v. Naiset alle 23-v. Naiset alle 23-v. Naiset alle 23-v. Naiset alle 23-v. Naiset alle 23-v. Naiset alle 23-v. Maantieajo 4h 24' 26" + 12" + 12" Aika-ajo 45' 20.71" + 1' 48.74" + 2' 17.37" ===Juniorit=== Laji Kultaa Kultaa Hopeaa Hopeaa Pronssia Pronssia Juniorimiehet Juniorimiehet Juniorimiehet Juniorimiehet Juniorimiehet Juniorimiehet Juniorimiehet Maantieajo 3h 11' 07" + 0" + 55" Aika-ajo 34' 59.26" + 19.19" + 33.45" Juniorinaiset Juniorinaiset Juniorinaiset Juniorinaiset Juniorinaiset Juniorinaiset Juniorinaiset Maantieajo 1h 47' 05" + 2' 07" + 2' 07" Aika-ajo 18' 26.78" + 1' 35.78" + 1' 48.98" == Lähteet == Luokka:Maantiepyöräilyn maailmanmestaruuskilpailut Luokka:Pyöräilykausi 2022 Luokka:Australian pyöräily Luokka:Wollongong
Paula Meehan

Paula Meehan (s. 1955 Dublin) on irlantilainen runoilija ja näytelmäkirjailija.Paula Meehan Poetry Foundation, viitattu 14.8.2023 Meehan syntyi työväenluokkaisen perheen kuudesta lapsesta vanhimpana. Lapsuudessaan hän vietti aikaa sekä Dublinissa että Isossa-Britanniassa. Meehan sai humanististen tieteiden kandidaatin arvon englannin kielessä, historiassa ja klassisen sivilisaation tutkimuksessa Trinity Collegesta. Taiteiden maisterin oppiarvon hän suoritti Eastern Washington Universityssa, jossa hän omaksui kirjallisia vaikutteita Gary Snyderilta ja Carolyn Kizerilta. Meehan asettui jälleen Dubliniin vuonna 1983. Hän alkoi pitää kirjoitusworkshopeja vangeille ja matalan tulotason yhteisöille Dublinin kantakaupungissa. Meehan onkin kirjoitustyönsä ohella ajanut sosiaalista oikeudenmukaisuutta ja heikossa asemassa olevien asioita. Hänen ensimmäinen runokokoelmansa oli Return and No Blame (1984). Sitä seurasivat Reading the Sky (1986), The Man Who Was Marked by Winter (1991), Pillow Talk (1994) ja Mysteries of the Home (1996). Meehanin runokokoelma Dharmakaya (2001) sai Denis Devlin -palkinnon. Hänen myöhempiä runoteoksiaan ovat Painting Rain (2009), Geomantic (2016) ja As If By Magic (2020). Geomantic palkittiin Cholmondeley Award for Poetrylla. Meehan on usein tehnyt poikkitaiteellista työtä. Hän on muun muassa laatinut runoja elokuviin ja tanssiesityksiin. Lauluntekijät ovat myös tehneet musiikkia hänen sanoihinsa. Meehan teki yhteistyössä kuvataiteilija Marie Foleyn kanssa kirjan Six Sycamores (2004). 14 Henrietta Street -museon innoittaman teoksen Museum (2019) hän teki yhteistyöhankkeena valokuvaaja Dragana Jurišićin kanssa.Paula Meehan The Adrian Brinkerhoff Poetry Foundation, viitattu 14.8.2023 Meehanin näytelmien joukossa ovat Mrs Sweeney (1997) ja Cell (1999). Hän on tehnyt myös monia näytelmiä lapsille. Hänen draamateoksiaan on esitetty sekä laajalti näyttämöillä että radiossa kuunnelmamuodossa. Meehanin tuotantoa on käännetty muun muassa iirin, ranskan, saksan, kreikan, viron ja japanin kielille. Meehanille on myönnetty Marten Toonder Award, Butler Literary Award, Lawrence O'Shaughnessy Award ja PPI Award for Radio Drama. Meehan on valittu Aosdánan jäseneksi, ja vuonna 2013 hän sai nimityksen Ireland Professor of Poetry -asemaan toisena naisena sen historiassa. Vuonna 2015 hänet otettiin Hennessy Hall of Fameen saavutuksistaan runoudessa. Meehanin elämänkumppani on runoilija, kirjailija Theo Dorgan. == Lähteet == Luokka:Irlantilaiset runoilijat Luokka:Irlantilaiset näytelmäkirjailijat Luokka:Vuonna 1955 syntyneet Luokka:Elävät henkilöt
Vauhtia, vauhtia!

Vauhtia, vauhtia! (Deprisa, deprisa) on Carlos Sauran käsikirjoittama ja ohjaama elokuva vuodelta 1981. spainisculture.com. Viitattu 14.8.2023 elmundo.es. Viitattu 14.8.2023 Vauhtia, vauhtia! kertoo suurkaupungin laitamilla elävistä nuorista, Ángelasta, Pablosta, Mecasta ja Sebaksesta, jotka haluavat ansaita helppoa rahaa. Pablo ja hänen ystävänsä Meca varastavat autoja ja tekevät sitten ryöstöjä. Baarissa työskentelevästä Ángelasta tulee Pablon tyttöystävä, joka lähtee mukaan rikollisille retkille. Heidän elämänsä jakautuu tylsyyden ja hetkellisen jännityksen välillä. automachination.com. Viitattu 14.8.2023 Saura valitsi rooleihin amatöörinäyttelijöitä. Elokuva edustaa quinqui-alagenreä eli espanjalaisia nuorisorikoselokuvia, joiden tähtinäyttelijöinä nähtiin aitoja kadulta poimittuja nuorisorikollisia. Pabloa näytellyt José Antonio Valdelomar kuoli heroiinin yliannostukseen vuonna 1992 suorittaessaan vankeusrangaistusta. Mecan roolin tehnyt Jesús Arias kuoli 32-vuotiaana käytyään läpi useita vankiloita. elitisti.fi. Viitattu 14.8.2023 elperiodico.com. Viitattu 14.8.2023 diezminutos.es. Viitattu 14.8.2023 berlinale.de. Viitattu 19.2.2024 Vauhtia, vauhtia! voitti Kultaisen karhun Berliinin elokuvajuhlilla vuonna 1981. Digitaalisesti entisöidyn version maailmanensi-ilta oli Berliinissä helmikuussa 2024. == Rooleissa == == Lähteet == * Discogs: Deprisa deprisa === Viitteet === == Aiheesta muualla == * Luokka:Espanjalaiset draamaelokuvat Luokka:Vuoden 1981 espanjalaiset elokuvat
Liisa Taskinen

Liisa Taskinen (s. 1952 KarhulaVeli-Pekka Kelloniemi, Kym­so­ten yli­lää­kä­ri teki 40 vuo­den uran Ankkuri 11.12.2019, viitattu 14.8.2023) on suomalainen lääkäri ja poliitikko. Hänet valittiin Suomen kommunistisen puolueen (SKP) puheenjohtajaksi kesäkuussa 2022.Liisa Taskinen on valittu SKP:n uudeksi puheenjohtajaksi Suomen kommunistinen puolue 13.6.2022, viitattu 14.8.2023 == Tausta == Taskinen syntyi työläisperheeseen Karhulassa. Hän loi työuransa lääkärinä ja erikoistui yleislääketieteeseen sekä gynekologiaan. Taskinen suoritti lääketieteelliset opintonsa seitsemässä vuodessa Leningradissa. Erikoistumisensa hän suoritti työn lomassa Tampereen yliopistollisessa sairaalassa. Taskinen työskenteli enimmäkseen Kymenlaakson keskussairaalassa ja Karhulan terveysasemalla. Hän toimi myös ylilääkärin asemassa. Vuosina 1982–1983 hän työskenteli namibialaisille perustetulla pakolaisleirillä Angolassa. Taskinen jäi eläkkeelle joulukuussa 2019 työskenneltyään lääkärinä neljänkymmenen vuoden ajan. == Järjestö- ja puoluetoiminta == Taskinen liittyi silloiseen SKP:hen vuonna 1971.Pekka Kimpanpää, Lääkärintakki vaihtui poliitikon uraan – Kotkalainen Liisa Taskinen johtaa Suomen kommunistista puoluetta Kymen Sanomat 23.6.2022, viitattu 14.8.2023 Ennen valintaansa SKP:n puheenjohtajaksi hän oli toiminut SKP:n varapuheenjohtajana. Lisäksi hän on johtanut Kotkan Vapaa-ajattelijoita. Vuoden 2023 eduskuntavaaleissa Taskinen sai 123 ääntä Kaakkois-Suomen vaalipiiristä.Liisa Taskinen Yle, tulospalvelu, viitattu 14.8.2023 Europarlamenttivaaleissa 2024 Taskinen sai 280 ääntä koko maassa eikä tullut valituksi.https://vaalit.yle.fi/epv2024/tulospalvelu/fi/candidates/162/ == Poliittiset näkemykset == Taskinen on vaatinut ilmasto- ja ympäristökriisiin reagoimista suurin päätöksin ja ratkaisuin, joihin hän kokee vallitsevan järjestelmän päättäjät haluttomiksi. Hän ei usko ympäristökriisin ratkaisun mahdollisuuteen markkinatalouden vallitessa. Taskinen on ottanut kantaa Suomen Nato-jäsenyyttä vastaan ja perusterveydenhuollon rahoituksen lisäämisen puolesta. Taskinen osallistui Suomen Naiset rauhan puolesta -liikkeen edustajana Pietarissa syyskuussa 2024 pidettyyn Rauhaa, luontoa, yhteistyötä Itämerellä ja arktisilla alueilla olevaan seminaariin, jossa vaaditiin Ukrainan aseavun lopettamista ==Lähteet== Luokka:Suomen Kommunistisen Puolueen (1994) puheenjohtajat Luokka:Suomalaiset lääkärit Luokka:Vuonna 1952 syntyneet Luokka:Elävät henkilöt
Ilmapallokaari

Ilmapallokaari on ilmapalloista koostuva köynnös. Niitä käytetään esimerkiksi syntymäpäiväjuhlissa, häissä, valmistujaisissa ja vauvakutsuilla. Ilmapallojen kiinnittämiseen voidaan käyttää narua, teippiä tai muita ilmapallojen kiinnitystarvikkeita. Tukirakenteena voi toimia metallikehikko tai pahvista tehty kaarirunko. Ilmapallokaaren pallot voivat aiheuttaa ympäristöhaittoja, jos ne päätyvät luontoon tai vesistöihin. On tärkeää huolehtia siitä, että ilmapallot kerätään ja hävitetään asianmukaisesti juhlien jälkeen. Myöskin materiaalina on valittavana normaaleita lateksi-ilmapalloja, sekä biohajoavia ekoilmapalloja. Luokka:Ilmapallot
Hyvän olon keskus Pirtti

Hyvän olon keskus Pirtti on Pudasjärven keskustaajamassa Kurenalla sijaitseva vuonna 2021 valmistunut ja avattu monitoimitalo. Monitoimitalo rakennettiin samalle tontille, jossa sijaitsi aiemmin vuonna 2018 purettu Kurenalan koulu. Monitoimitalon tiloissa toimivat Pudasjärven kirjasto, nuorisotilat, kunnan työllisyyspalvelut, Pudasjärven kansalaisopiston toimisto, Pudasjärven Kelan toimisto ja kaupungin terveyskeskus. Lisäksi tiloista löytyy 300-paikkainen auditorio, jossa voidaan järjestää esimerkiksi konsertteja. Monitoimitalon on suunnitellut Lukkaroinen Arkkitehdit Oy, ja rakentamisesta ja ylläpidosta vastasi YIT. Talon julkisivun hirret toimitti pudasjärveläinen rakennustuotevalmistaja Kontiotuote. ==Lähteet== Luokka:Pudasjärven rakennukset ja rakennelmat Luokka:Kurenalus
Khuda Gawah

Khuda Gawah (; suomeksi ”Jumala on todistaja”) on vuonna 1992 ensi-iltansa saanut intialainen hindinkielinen eeppinen draamaelokuva, jonka on ohjannut Mukul S. Anand. Keskeisiä rooleja näyttelevät Amitabh Bachchan, Sridevi (kaksoisroolissa), Nagarjuna, Shilpa Shirodkar, Danny Denzongpa ja Kiran Kumar. Se oli vuoden kolmanneksi eniten tuottanut hindielokuva. == Juoni == Badshah Khan matkustaa Afganistanista Intiaan löytääkseen Benazirin isän tappajan, jotta hän voisi tehdä tähän vaikutuksen. Hän onnistuu, mutta joutuu pian lavastetuksi murhaan ja jää loukkuun intialaiseen vankilaan. == Näyttelijät == == Soundtrack == == Palkinnot == * Filmfare Awards ** Paras ohjaus – Mukul S. Anand ** Paras miessivuosa – Danny Denzongpa ** Paras äänitys – Bhagat Singh Rathod, Kuldeep Sood *** Ehdokkuudet **** Paras elokuva – Nazir Ahmed, Manoj Desai **** Paras miespääosa – Amitabh Bachchan **** Paras naispääosa – Sridevi **** Paras naissivuosa – Shilpa Shirodkar **** Paras negatiivinen rooli – Kiran Kumar **** Paras naislaulaja – Kavita Krishnamurthy (”Main Tujhe Kabool”) == Lähteet == == Aiheesta muualla == * * Luokka:Vuoden 1992 intialaiset elokuvat Luokka:Intialaiset draamaelokuvat Luokka:Intialaiset historialliset elokuvat Luokka:Intialaiset toimintaelokuvat Luokka:Eeppiset elokuvat Luokka:Hindinkieliset elokuvat
Ulf Dageby

Ulf Dageby (10. toukokuuta 1944 – 16. heinäkuuta 2024) oli ruotsalainen laulaja, kitaristi ja säveltäjä. Hän oli vuosina 1969–1982 mukana Nationalteatern-yhtyeessä, ja aloitti sen jälkeen soolouran. Hän on myös säveltänyt musiikkia televisiosarjoihin, teatteriin ja elokuviin. Vuonna 2013 Dageby osallistui Så mycket bättre -ohjelmaan, joka perustuu samaan formaattiin kuin Vain elämää. ==Lähteet== ==Aiheesta muualla== Luokka:Ruotsalaiset kitaristit Luokka:Ruotsalaiset laulajat Luokka:Ruotsalaiset säveltäjät Luokka:Vuonna 1944 syntyneet Luokka:Vuonna 2024 kuolleet
Lempi Juntunen

Lempi Amanda Juntunen (21. elokuuta 1888 – 7. marraskuuta 1947) oli suomalainen luontaishoitoloiden omistaja. Hän koulutti myös hierojia perustamassaan hieromaopistossa.Päivästä päivään, Helsingin Sanomat, 21.08.1938, nro 223, s. 10, Kansalliskirjaston digitaaliset aineistotKansallisarkisto: Kansaneläkelaitoksen henkilökortit -arkisto - 11_7 Vuosina 1946-1949 kuolleiden henkilöiden hakemistokortit, Juhola, Matti - Kaipainen, Yrjö, jakso 202: JUNTUNEN LEMPI AMANDA 21.08.1888 Kylmäkoski (Lahti) Viitattu 14.8.2023 Lempi Juntunen perusti vuonna 1922 Lahteen hieromalaitoksen ja luontaishoitolan. Vuonna 1923 hän aloitti hierojien koulutuksen perustamassaan yksityisessä hieromaopistossa. Juntusen luontaishoitola laajeni sitten niin että 1930-luvun lopulla hoitolalla oli sivuhoitolat Helsingissä ja Viipurissa. Raahen Hieronta ja Virkistys : Historia Lempi Juntusen kuoltua 1947 yritystä jatkoivat hänen lapsensa, Lahden laitosta lääkintävoimistelija Kauko Juntunen ja Porin sivuliikettä tytär Kyllikki Juntunen. Lahdessa toiminta jatkui ainakin 1970-luvun lopulle. == Julkaisuja == * Luontainen terveydenhoito. Tekijä, Lahti 1933 == Lähteet == Luokka:Suomalaiset henkilöt Luokka:Luontaislääketieteen henkilöt Luokka:Vuonna 1888 syntyneet Luokka:Vuonna 1947 kuolleet
Lauri Laitinen

Lauri Laitinen -nimisiä henkilöitä ovat: * Lauri Laitinen, vuodesta 1946 Lanjala (1882–1955), SKP:n toiminnassa mukana ollut kirkkoherra * Lauri Laitinen (s. 2003 tai 2004), perussuomalainen poliitikko * Lauri Vilho Laitinen (1858–1933), maanviljelijä, nimismies ja valtiopäivämies.
Torstein Dahle

Torstein Dahle (s. 20. helmikuuta 1947 Oslo) on norjalainen ekonomisti ja vasemmistopolitiikko, joka toimi Punainen vaaliliitto -puolueen viimeisenä puheenjohtajana 2003–2007, ja sen pohjalle perustetun Punaisten ensimmäisenä puheenjohtajana 2007–2010. Hän aloitti poliittisen uransa Arbeidernes Kommunistpartissa, jonka jäsen hän oli vuosina 1973–1997. Dahle on istunut Bergenin kaupunginvaltuustossa ja Hordalandin lääninkäräjillä. ==Lähteet== ==Aiheesta muualla== Luokka:Norjalaisten puolueiden puheenjohtajat Luokka:Vuonna 1947 syntyneet Luokka:Elävät henkilöt
REC (romaani)

REC on Marisha Rasi-Koskisen vuonna 2020 ilmestynyt romaani, jonka on kustantanut Schildts & Söderströms. Teos voitti Tulenkantaja-palkinnon vuonna 2020 ja Runeberg-palkinnon vuonna 2021. == Lähteet == Luokka:Suomalaiset romaanit Luokka:Vuoden 2020 kirjat
Merkilliset kirjoitukset

Merkilliset kirjoitukset on S. Albert Kivisen kirja, johon on koottu novelleja, H. P. Lovecraftin elämää ja Cthulhu-tarustoa käsittelevä artikkeli sekä filosofisia esseitä. Ensimmäinen painos ilmestyi 1990 ja laajennettu laitos 2006. == Sisältö == * I Novelleja H. P. Lovecraftin tyyliin ** Tuulta tallova itikka ** Keskiyön mato Ikaalisissa ** Cthulhun suojatti ** Miekka hevoselle (vain 2. laitoksessa) ** Puhu pukille (vain 2. laitoksessa) * II H. P. Lovecraft ja Cthulhun tarusto * III Obliteskentteja novelleja ** Töölön mysteeri ** Matka vanhan viisaan miehen luo ** Oblitescentian neljä kuvaelmaa * IV Pöytätanssin oudot kuviot ** Pöytätanssin oudot kuviot ** Edellisen julkaisematon lisäpöytäkirja * V Filosofiaa ** Okemaattisesta ihmiskäsityksestä ** Mentaalisista akteista ja mentaalisista tapahtumista, sisämaailman olemassaolon todistus ** ”...opineerata nukkuvansa” == Vastaanotto == Aikakoneen P. A. Manninen arvosteli ensimmäisen laitoksen tuoreeltaan. Manninen pitää avausnovellia ”Tuulta tallova itikka” pettymyksenä, mutta ”Keskiyön mato Ikaalisissa” on erinomainen kertomus joka kestää monta lukukertaa. Aiemmin julkaisematon ”Cthulhun suojatti” tarjoilee ”lovecraftilaista runollista hulluutta” ja ”saattaisi jopa olla kaunein koskaan kirjoitettu suomalainen kauhunovelli”. Parapsykologiaa käsittelevät ”Obliteskentit novellit” ja ”Pöytätanssin oudot kuviot” ovat ongelmallisempia. Kokoelman viimeisen osan filosofisten artikkelien kielenkäyttö on ”jopa teoreettisen filosofian kielenkäytöksi vaikeatajuista”, ja ”onkin syytä ihmetellä, kuinka monet kirjan lukijoista yleensä ovat kykeneväisiä tämän loppuosan lukemaan.” == Lähteet == Luokka:Cthulhu-antologiat ja -novellikokoelmat Luokka:Suomalaiset esseekokoelmat Luokka:Suomalaiset filosofian tietokirjat Luokka:Suomalaiset novellikokoelmat Luokka:Vuoden 1990 kirjat
Luettelo Reino Nordinin kappaleista

Luettelo Reino Nordinin kappaleista. == A == * Aikuisii * Albatrossi * Antaudun * Aurinko == C == * Cara Mia == E == * Ei Lomaa * Eiks Mikään Riitä == H == * Hiljaa Kanssasi * Hunajaa * Huominen On Sun * Hyvästi * Hölmö Lause * Höyhen == I == * Ihmeeni * Illasta Aamuun == J == * Jouluyö, Juhlayö == K == * Kato Mitä Sä Teit * Kato Mua Silmiin * Katson Sineen Taivaan * Kohti Huomista * Kosketa * Kuinka Paljon Voi Rakastaa * Kuivaa Sun Kyyneleet * Kukaan Ei Tiedä Kumminkaan * Kun Mennään Bai-Laa-Maan * Kunnes Tyhjyys Meidät Saa * Kuolematon * Kuulut Unelmiin * Kyynelten Virta * Käymään Tullaan * Kääntöpuolii == L == * Lemmen Työ * Lempee * Lempi Jota Saanut En == M == * Mamma Ja Faija * Maria * Mehiläinen Kukkaan * Meidän Valo * Mies Murtuu * Mis On Se Rakkaus * Momentumii * Murha * Musiikki On Voimaa * Mä En Maindaa * Mä Kuuntelen == N == * Niin Kaunis * Niin Monta Iltaa... * Niin Varmaan * Niks Ja Naks * Nuoret Siivet * NYT == O == * Ollaan Hiljaa * Onnen Kyyneleet * Oot Ansainnu Kaiken * Ota Mut Näin * Otan Sut Haltuun == P == * Parastaikaa * Parhaista Parhaat * Prologi * Puhu Vaan * Pysähdy Kanssani Tähän * Päätön Polle == R == * Raha * Rakkauden Bermudan Kolmio * Rakkaus On Mennyt Pieleen * Rauhan Annoit == S == * Satamiljoonaa Kertaa * Sellaisena Kuin Olet * Sinä Vain * Soihdut * Sol * Sulta Pois * Sun Kaa * Sun Tie == T == * Taivas Itkee * Toivoo * Tuntematon Sotilas * Tuu Mun Luo == V == * Vapaa * Varo Selkääs Nuori Mies * Veitsenterällä * Viereen == X == * Xsuaalisuuteen == Y == * Ylellistä Elämää * Ylös * Ytimeen == Ä == * Älä Peitä Mun Aurinkoo Nordin, Reino
Argentiinan geologia

Argentiinan geologia käsittää Argentiinan kallioperään, maaperään ja niihin kätkeytyviin luonnonvaroihin liittyviä seikkoja. == Kallioperä == Maan länsiosassa on osa Andien vuoristosta. Monet joet virtaavat kohti Tyyntämerta Andien välissä sijaitsevia kanjoneita pitkin. Andien vuoristo on poimuvuoristo, joka syntyi 60 miljoonaa vuotta sitten. Andit muodostavat 7 000 kilometriä pitkän vuorijonon, ja se on maailman pisin vuorijono. Andit kuuluvat Kordillieerien vuoristoon, joka menee läpi Etelä- ja Pohjois- Amerikan. Andeilla on useita vuoriryhmiä, joiden välissä on ylänköalueita. Vuoriston alueella ei ole pitkiä ylityöntövyöhykkeitä, vaan ainoastaan lyhyitä maan kuoren peittymiä. == Maaperä == Argentiinan itäosassa sijaitsevan Pampan aroalueella maaperä koostuu enimmäkseen hiekasta ja sorasta, jota joet ovat kuljettaneet Andeilta. Maan eteläosa kuuluu Patagonian tasankoon. Patagonian tasangon pääalueen ja Andien välissä sijaitsevien järvien seudulla on jäätikköaltaita ja moreenikerrostumia. == Tulivuoret == Andeilla on toimivia tulivuoria ja Chilen rajalla on tulivuoriketju. Yksi tulivuorista on Aconcagua, joka on maailman korkein vuori, joka ei kuulu Himalajaan. == Kaivannaiset == Argentiinalla on merkittävät malmivarat, mutta niiden hyödyntäminen on alkanut myöhään. Maassa on kultaa, hopeaa, kuparia ja litiumia. Argentiina on maailman 20. suurin kullantuottaja ja vastaa noin yhdestä prosentista maailman kullantuotannosta. Useimmat suuret kultakaivokset ovat San Juanin ja Santa Cruzin maakunnassa. Argentiinalla on merkittävät liuskeöljy- ja liuskekaasuvarat. == Lähteet == == Aiheesta muualla == * Soil Map South America FAO Luokka:Argentiinan maantiede Luokka:Alueellinen geologia